《庚寅仲冬七日醉书梅山弟家》
宋代·陈著

我来不为一醉期，忽焉一醉留者谁。
山川无言岂有意，阴与造物昌吾诗。
吾诗不受世促迫，亦不肯与人谐嬉。
鸢飞戾天鱼跃渊，动笔自有风月随。
我欲写时君莫问，君欲问时我不知。
此时此意有此乐，梅山□梅花开时，
为我痛饮而读之。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。